stanford-oval/wikipedia huggingface dataset:
בית הבובות (סדרת טלוויזיה)
עלילה

הסדרה עוקבת אחר מוסד סודי בשם "בית הבובות" הממוקם מתחת לאדמה בעיר לוס אנג'לס ומפעיל "בובות" – אנשים שתודעתם ואישיותם המקורית נמחקה והם מוטבעים באישיות חדשה על ידי מפעיליהם בבית הבובות שמשכירים את הבובות ללקוחות עשירים. הטבעת האישיות החדשה היא זמנית עד מחיקתה על ידי מפעילי בית הבובות ובזמן ההטבעה הבובה מאמינה בכל ליבה שהיא באמת האדם המוטבע.
בחלקה הראשון של הסדרה מוצגות הבובות השונות והמשימות שלהן. בין משימה ומשימה נוצר קשר בין הבובות. קשר זה לא היה אמור להיווצר, כיוון שהבובות עוברות מחיקה מוחלטת של תודעתן. ככל שהסדרה מתקדמת הצופים מגלים יותר על הטכנולוגיה של בית הבובות, ועל מידת מורכבותה. עם שיפור הטכנולוגיה, היכולת להטמיע אישיות הולכת ונהיית קלה יותר. היכולת הזאת מעלה סוגיות מוסריות על מוסד בית הבובות. לקראת סיום העונה הראשונה הצופים למדים כי מטרת האנשים המפעילים אותה היא הרבה יותר אפלה מאשר לספק בובות שעשוע לעשירי העולם. פרקי הסיום של עונות הראשונה והשנייה מתארים עולם דיסטופי, שנוצר עם השימוש בטכנולוגיה של בית הבובות.
דמויות

אקו (אלייזה דושקו) – בובה שבה מתמקדת הסדרה. ככל שהסדרה מתמשכת אנו לומדים שאקו היא בובה מיוחדת בעלת יכולת לשמור את האישיות השונות שהיא מוטבעת בהם, כמו כן אנו לומדים על חייה המקוריים ועל כך שאישיותה המקורית הייתה בעלת ידע חשוב וסודי על החברה שמפעילה את בית הבובות.
בויד לנגטון (הארי לניקס) – המפעיל של אקו שאחראי על ביטחונה במשך פעילותה בשטח, בעונה השנייה הופך לראש האבטחה בבית הבובות.
טופר ברינקס (פראן קראנץ') – המדען הראשי של בית הבובות, גאון וממציא ששיפר חלק גדול מטכנולוגיית ההטמעה של בית הבובות. בהתחלה מתלהב מהטכנולוגיה, אך לאורך הסדרה מבין את המשמעויות האמיתיות שעומדות מאחוריה.
פול בלארד (טמואה פניקאט) – סוכן FBI שמנסה לאתר את בית הבובות, בעונה השנייה מצטרף לבית הבובות כחלק מהצוות והופך למפעיל של אקו. מערכת היחסים ביניהם מורכבת מאוד.
ויקטור (אנוור ג'וקג') – בובה בבית הבובות. היה בעברו חייל. גבר נאה וחסון. פעמים רבות משמש עבור נשים כבן זוג.
סיארה (דיצ'ן לקמן) – בובה בבית הבובות. הייתה בעברה אמנית. עברה אונס על ידי גבר, שאחר כך הופך אותה לבובה, על מנת להמשיך לקיים איתה יחסי מין.
אדל דה-וויט (אוליביה ויליאמס) – המנהלת של בית הבובות.
צוות הסדרה (משמאל לימין): דיכן לצ'מן, ג'וס וידון, אלייזה דושקו ופראן קרנאץ'
התנגשות הדינוזאורים

| --- | --- |
 סוגה:  סרט תיעודי 
 ארץ מקור:  ארצות הברית ארצות הברית
 מספר עונות:  1
 מספר פרקים:  4
 הפקה
 אורך פרק:  50 דקות
 שידור
 רשת שידור:  ערוץ דיסקברי
 תקופת שידור מקורית:  6 בדצמבר 2009 – 13 בדצמבר 2009
 קישורים חיצוניים
 דף התוכנית ב-IMDb
 
התנגשות הדינוזאורים (באנגלית: Clash of the Dinosaurs) היא מיני-סדרת טלוויזיה פלאונטולוגית ששודרה בערוץ דיסקברי בדצמבר 2009 וכללה 4 פרקים באורך 50 דקות, אשר שודרו במשך יומיים (2 פרקים ליום).
הסדרה עוסקת בחיי הדינוזאורים שחיו בסוף הקרטיקון ועל אסטרטגיות ההישרדות השונות שלהם. היא הופצה גם ב-DVD.
הסדרה קיבלה ביקורות מעורבות ונמתחה עליה ביקורות עקב הוצאה מהקשרם של משפטים שאמרו פלאונטולוגים שונים שהתראיינו לתוכנית וכן עקב בעיות אמינות וסתירות מדעיות.
פרקים

שורדי הקיצוניות: הדינוזאורים שרדו במשך מעל 120 מיליון שנה, ושלטו באדמה הרבה יותר זמן מהיונקים. חלקם יכלו לחיות מעל 100 שנים ולהגיע לגדלים עצומים. עם זאת הם היו בעלי סיכויים קטנים מאוד להגיע לבגרות בעולם המזוזואיקון האכזרי. סביר להניח שמינים גדולים כמו הזאורופוד: זאורופוסידון (ייתכן שאלמוזאורוס) או הטירנוזאורוס הביאו מעט צאצאים אך דאגו ושמרו על ביציהם ועליהם לאחר הבקיעה עד שהגיעו לבגרות. דבר זה מכונה אסטרטגיית רבייה K (אנ') הנפוצה בחיות ענקיות.
טורפים מושלמים: הפרק מציג את טורפי הקרטיקון כמו הפטרוזאור הענקי קוואצלקואטלוס, הטירנוזאורוס בעל הנשיכה החזקה והדיינוניכוס (ייתכן שזאורורניתוידיז) במהלך מרדפיהם אחרי טרף.
המתגוננים: הפרק מציג את הדינוזאורים הנטרפים של הקרטיקון כמו הטריצרטופס, הפרזאורולופוס (ייתכן שכארונוזאורוס), הזאוריפוסידון והאנקילוזאורוס ואת דרכם להתגונן מטורפים.
הרבייה: הפרק עוסק ברבייה של דינוזאורים שונים וגם מדובר על האבולוציה של כמה דינוזאורים טורפים שהפכו לעופות הראשונים.
ראו גם

היום האחרון של הדינוזאורים - תוכנית בת פרק אחד המבוססת על סדרה זו.
הקדמות הרמב"ם

| --- | --- |
 שמונה פרקים לרמב"ם  הקדמת הרמב"ם לפרק חלק  הקדמת הרמב"ם למשנה 
 מידע כללי
 מאת:  רמב"ם 
 שפת המקור:  ערבית יהודית 
 סוגה:  הקדמה 
 
כתב יד מכתבי הרמב"ם כתוב ערבית יהודית
הקדמות הרמב"ם הוא הכינוי המקובל לשלושה מבואות מתוך הפירוש למשנה שכתב הרמב"ם. במקומות רבים בחיבורו, הקדים הרמב"ם וצירף מבוא לסדר, או למסכת או לפרק אותו הוא ביקש לפרש. שלוש מההקדמות הללו, ארוכות במיוחד ובעלות תוכן שמשמעותו חורגת מעבר להיותו הקדמה לפירוש, זכו להכרה כחיבורים בפני עצמם, ובמהלך השנים אף נדפסו בנפרד מפירוש המשנה.
ההקדמות, כמו כל הפירוש למשנה, נכתבו במקור בערבית יהודית, ותורגמו עוד בימיו, תוך דיון איתו על התרגום הרשמי. חלקים מהתרגום שימשו אותו מאוחר יותר בעריכת חיבורו "משנה תורה", ובעיקר בחלקו הראשון, שנקרא "ספר המדע". ב"משנה תורה" הוא שכלל את הלשון ותימצת את המאמרים, בעברית הדומה לזו המדוברת בימינו, ושאומצה בידי היהודים, ובייחוד בידי חכמי ספרד בתקופת תור הזהב.[דרוש מקור]
הקדמה לפירוש המשנה

בהקדמה לפירושו על המשנה, סוקר הרמב"ם עקרונות יסודיים לדעתו בהלכה ובתורה שבעל פה.
בתחילה סוקר הרמב"ם את מסירת התורה ממשה רבנו ועד רבי יהודה הנשיא עורך המשנה, ומסביר אודות תפקיד הנבואה, אימות נביא כנביא אמת והחובה לשמוע בקולו, והדרך לגלות נביא שקר. לאחר מכן כותב אודות החלוקה בין התורה שבכתב לבין התורה שבעל פה, וסוגי הדינים השונים ותוקפם. בהמשך מפרט אודות תוכן המשנה וצורת סידורה על פי רבי יהודה הנשיא, מעלות התלמוד והמדרש וחיבור התלמוד, ופירושי הגאונים על התלמוד. לבסוף מסביר את תוכן הפירוש למשנה ומטרותיו, ומפרט את התנאים הנזכרים במשנה.
ההקדמה לפירוש המשנה נקראת גם בטעות "הקדמה לסדר זרעים". הטעות נובעת מכך שמטבע הדברים מקומה לפני סדר זרעים – הסדר הראשון בשישה סדרי משנה.
רבי יהודה אלחריזי תרגם את ההקדמה לפירוש המשנה של הרמב"ם. תרגום זה הודפס בדפוס וילנא של התלמוד הבבלי, וכך נלמד בכל הישיבות האירופאיות. לעומתו, תרגומו של שמואל אבן תיבון מסורבל יותר, אבל גם מדויק יותר וזכה להסכמתו של הרמב"ם. תרגום זה היה מקובל בקרב מלומדים נוצריים, ונלמד מאוחר יותר בבית המדרש לרבנים בברלין ומשם נפוץ לכל מוסדות תנועת ההשכלה.
הקדמה לפירוש המשנה > היקף כדור הארץ

במסגרת הסברו על ההכנות הנדרשות להבנת הכתוב בתנ"ך, ודברי חז"ל ובייחוד המדרשים, הביא הרמב"ם דוגמה לחוסר מיומנות מדעית של אדם שלא למד טריגונומטריה ("תשבורת" בתרגומו של אלחריזי) ואסטרונומיה, אף שלמד את שאר המדעים והוא מוכשר וחכם. אדם כזה לא יוכל להסכים לטענות המדע, כמו כדוריות הארץ והשמש, וחישובו המדויק של היקף הארץ והשמש. הרמב"ם מפנה אדם זה ללמוד את דברי החוקרים, ואז יהיו טענות המדע ברורות כמו "היות השמש עצמה". בהקשר זה, מתאר הרמב"ם את השמש:
[...] שהוא גוף כדור, וגודל הכדור ההוא כגודל כדור הארץ – מאה ושישים ושישה פעם ושלושה שמיני פעם. וכדור הארץ שבמידתה עשינו המידות האלה, הוא כדור שיש בהיקפו ארבעה ועשרים אלף מיל. ויהיה על הדרך הזה מגיע לדעת כמה מילין יש במידות גודל כדור השמש.
היקף כדור הארץ שמובא על ידי הרמב"ם – 24,000 מיל, כלומר 24 מעלות בנות 1,000 מיל כל אחד הוא על פי המדידות שערך פוסידוניוס (סביבות 50 לפנה"ס) בימי המלכים החשמונאים האחרונים.
בעת ההכנות למסעו של כריסטופר קולומבוס שנועד להקיף את העולם, בספרות היוונית המתורגמת של התקופה נכתב שהיקף כדור הארץ הוא 17,000 מיל בלבד. כותבי המפות היהודים, מתכנני המסע של קולומבוס, שהסתמכו על לוחות המיפוי של רבי אברהם אבן זכות, דנו עמו על ההפרש בין מספר זה למספר הכתוב בתרגומים לעברית של כתבי הרמב"ם, אך הם הגיעו למסקנה שהמיל המופיע בתרגום העברי קצר יותר מן המיל הידוע בימיהם, ושהמספר הקטן יותר הוא הנכון לפי המידה המקובלת בימיהם. דבר זה השפיע הן על עצם היציאה לדרך, בעקבות עלות משוערת קטנה יותר משנדרשה בפועל, והן על כמויות המזון והמים שהוכנו. במהלך המסע, משלא הגיעו ליעדם בזמן, פרץ בספינה מרד, וחלה הטעות בזיהוי האי קובה – המקום אליו בסופו של דבר הגיעו.
הקדמה לפרק חלק

פרק חלק הוא כינוי לפרק העשירי במסכת סנהדרין. לעומת אופייה ההלכתי של מרבית המסכת, פרק זה פותח במעין מדרש אגדה – "כל ישראל יש להם חלק לעולם הבא". כרקע להבנת הפרק, ביקש הרמב"ם בהקדמה לתת רקע כללי לנושא השכר והעונש ומתוך כך לבאר את המושגים הנזכרים בפרק (כגון "עולם הבא").
בהקדמה לפירוש פרק זה מציג הרמב"ם את עיקרי האמונה היהודית לדעתו ומתמצת אותה בשלושה עשר עיקרים. ההקדמה מתחילה בתיאור הבנות שונות למושגי שכר ועונש ולקשר בין העולם הזה, העולם הבא וימות המשיח. הוא יוצא נגד התפיסה העתיקה שהשכר ועונש הם חומריים בלבד, ומדריך את תלמידיו שלא להישאר בתפיסה הילדותית (להגדרתו) לפיה לימוד התורה הוא בשביל השכר, אלא תכלית הלימוד היא הלימוד עצמו. המשפט המרכזי עליו מסתמך הרמב"ם הוא מהמשנה במסכת אבות: "אל תהיו כעבדים המשמשין את הרב על מנת לקבל פרס, אלא הוו כעבדים המשמשין את הרב שלא על מנת לקבל פרס".
תרגום חלק זה מכתביו מערבית בידי שמואל אבן תיבון שימש אותו בהלכות יסודי התורה שבמשנה תורה, שנכתב במקורו בעברית. הוא ערך את התרגום ותמצת אותו.
הקדמה למסכת אבות ("שמונה פרקים")

שמונה פרקים לרמב"ם הוא הכינוי להקדמתו של הרמב"ם למסכת אבות, הקדמה שמחולקת לשמונה פרקים. כהכנה למסכת אבות העוסקת בתיקון המידות ובהוראות חז"ל לחיי תורה, דרך ארץ, מוסר והנהגות ישרות, המהוים בעצם את תורת הנפש, מנתח הרמב"ם בהקדמתו עניינים שונים הנוגעים לנפש האדם, מהותו כיציר הבורא וכבוחר חופשי ומחויבותו לצו הבורא, לימוד תורתו וקיום מצוותיו.
ההקדמה מחולקת לשני חלקים: פרקים א'–ה' הכוללים את תורת הנפש ותורת המידות, ופרקים ו'–ח' הכוללים חלוקה של המצוות, טעמי המצוות, תורת הנבואה, השגחה וידיעת האל – נושא הכולל את הבחירה החופשית של האדם.
בכל פרקי חיבור זה מתייחס הרמב"ם לדברי הפילוסופים הקדמונים ובני זמנו, כשלעיתים הוא מקבל את דעתם ופעמים רבות הוא מצטט אותם על מנת לחלוק עליהם בצורה נחרצת.
אחד מגדולי הפילוסופים המצוטט בעיקר בחמשת הפרקים הראשונים של הספר הוא אריסטו בתרגומו הערבי. חלק מהחוקרים רואים בחלק זה של החיבור מעין המשך של האתיקה האריסטוטלית, בעוד שבפרקים ו'–ח' מוסיף הרמב"ם לתורה אתית זו מימד אמוני המקשר בין הנפש לבין בוראה.
בחיבורו זה קובע הרמב"ם כי נפש האדם היא אחת והיא בעלת ביטויים רבים. לכן חיוניותה של הנפש האנושית מתפשטת על פני כל שיעור קומתו של האדם, ואפילו הכוח הביולוגי של האדם נבדל מהכוח הביולוגי של החמור (פרק א'). עוד הוא קובע עניין עקרוני, שמצוות התורה הן אמצעי שתכליתו להביא את האדם למטרה של תיקון המידות והשכל, כשהמטרה הסופית של הציוויים היא להוביל את האדם לאיזון ולדרך האמצע. האדם צריך לרכז את מרצו במטרת-על אחת: קיום רצון הבורא באמצעות הקשר המתמיד אל הבורא, בבחינת "בכל דרכיך דעהו". התנהגות זו תגרום לתיקון נפשו ומידותיו של האדם ותוביל לחיים רוויים תוכן רוחני (פרק ה'). עוד קובע הרמב"ם שכל מידה רעה שהאדם אינו עמל לתקנה מהווה מחיצה המבדילה בין האדם לבין אלוקיו ומפריעה לו בתהליך תיקון נפשו ובהתקשרות אל הבורא (פרק ז'). בפרק ח' דן הרמב"ם באריכות בשאלות פילוסופיות העוסקות בנושא הבחירה החופשית של האדם.
הקדמה למסכת אבות ("שמונה פרקים") > שמע האמת ממי שאמרה

בהקדמה קצרה לשמונה פרקים, הרמב"ם מניח את אחד היסודות של שיטתו – על פיה האמת מוחלטת, ואין זה משנה מה מקורהּ.
בתרגומו של רבי יהודה אלחריזי:
וראיתי להקדים קודם שאתחיל בפירוש הלכה, פרקים מועילים, יידע מהם האדם הקדמות.

ויהיו לו גם כן כמפתח למה שאני עתיד לפרש.

ודע: שהדברים אשר אומר בפרקים אלו ובמה שיבוא מן הפירוש, אינם עניינים שבדיתים מעצמי, ולא פירושים שחידשתים, אמנם הם עניינים מלוקטים מדברי החכמים במדרש ובתלמוד וזולתם - מחיבוריהם, ומדברי הפילוסופים גם הקדומים והחדשים, ומחיבורי הרבה בני אדם... ושמע האמת - ממי שאמרה.
לקריאה נוספת

יצחק שילת, הקדמות הרמב"ם למשנה, מעלה אדומים, תשנ"ב.
שלום פנחס כהן (מהדיר), שיעורי הרב יוסף קאפח על הרמב"ם, הקדמות לפירוש המשנה א', הקדמה לפירוש המשנה, מכון מש"ה, תשע"ח.
ביאורים

↑  פוסידונס תיקן את החישוב המוטעה של ארטוסתנס (סביבות 230 לפנה"ס) שחי מעט לפני תקופת המכבים בארץ. ארטוסתנס סבר כי היקף כדור הארץ הוא 25,000 מיל (סטרדיה), ומתברר שהחישוב נכון במיל ערבי. עם זאת, יש הטוענים שתוצאה זו מקרית, והיא התקבלה כתוצאה מאוסף שגיאות שביטלו זו את זו.
↑  במקור, בתרגומו של אלחריזי רשום בלשון זכר "ושמע האמת ממי שאמרו". המקור למשפט זה כנראה בדברי אל-עבאס דודו של מוחמד.
הערות שוליים

↑  אייברס פיטרסון, ליקוי הירח שהציל את קולומבוס, באתר Science News (באנגלית)האדמירל סמואל מוריסון, מפקד צי הים הגדול: חייו של קריסטופר קולומבוס, הוצאת בראון, 1942. (באנגלית) מסת"ב 1-4067-5027-1 קולון והתרומה היהודית למסעי התגלית, קרן שמשון (של משפחת אלי שליט), ספר נלווה לתערוכה בשם זה של המוזיאון הימי הלאומי בחיפה], תשנ"ג 1993
↑  משנה, מסכת אבות, פרק א', משנה ג'
| כתבי הרמב"ם - רבי משה בן מימון |
| --- | --- | --- |
| כתבים הלכתיים | פירוש המשנה • ספר המצוות • תשובות הרמב"ם • משנה תורה: ספר המדע • ספר אהבה • ספר זמנים • ספר נשים • ספר קדושה • ספר הפלאה • ספר זרעים • ספר עבודה • ספר קרבנות • ספר טהרה • ספר נזיקין • ספר קניין • ספר משפטים • ספר שופטים |  |
| כתבים פילוסופיים | מילות הגיון • מורה הנבוכים |  |
| הקדמות לפירוש המשנה | הקדמה לפירוש המשנה • הקדמה לפרק חלק • הקדמה למסכת אבות - "שמונה פרקים" |  |
| איגרות | איגרת השמד • איגרת תימן • איגרת תחיית המתים |  |
| כתבים רפואיים | פרקי משה • קיצורי גלינוס • על שמות הרפואות • תשובות רפואיות • ספר הסמים וההישמרות מפני הסממנים הקטלניים |  |
האנה מונטנה

| --- | --- |

לוגו הסדרה
 שיר הנושא:  "The Best of Both Worlds", המבוצע על ידי מיילי סיירוס
 סוגה:  סיטקום נוער, שידור מוזיקה בטלוויזיה 
 יוצרים:  מייקל פורייס, ריצ'רד קורל, ברי או'בריין 
 בימוי:  פרד סבג', רונדל שרידאן 
 שחקנים:  מיילי סיירוס אמילי אוסמנט ג'ייסון ארלס בילי ריי סיירוס מיטשל מוסו מויסס אריאס
 ארץ מקור:  ארצות הברית 
 שפות:  אנגלית 
 מקום התרחשות:  קליפורניה 
 מספר עונות:  4 
 מספר פרקים:  98 
 הפקה
 מפיק:  מייקל פורייס 
 חברת הפקה:  It's a Laugh Productions, אולפני ABC 
 הפצה:  Disney–ABC Domestic Television, דיסני+ 
 מוזיקה:  קנת בורגומסטר 
 אורך פרק:  23–24 דקות
 שידור
 רשת שידור:  ערוץ דיסני 
 רשת שידור בישראל:  ערוץ הילדים ערוץ דיסני ישראל
 תקופת שידור מקורית:  24 במרץ 2006 – 16 בינואר 2011
 תקופת שידור בישראל:  6 ביוני 2007 – 2011
 קישורים חיצוניים
 אתר רשמי
 דף התוכנית ב-IMDb
 
האנה מונטנה (באנגלית: Hannah Montana) היא קומדיית מצבים אמריקאית של ערוץ דיסני ששודרה בשנים 2006–2011, במשך 4 עונות ו-99 פרקים, כשבעונה הרביעית והאחרונה הסדרה שינתה את שמה אל האנה מונטנה לנצח (Hannah Montana Forever). הסדרה מתמקדת במיילי ריי סטיוארט (המגולמת על ידי מיילי סיירוס), נערה שחיה חיים כפולים כתלמידת בית ספר ממוצעת ביום וכזמרת המפורסמת האנה מונטנה בלילה. הסיפור עוקב אחר חיי היומיום של סטיוארט, אחיה וחבריה, בעוד גם מככב זמר הקאנטרי ואביה של סיירוס בילי ריי סיירוס, רובי ריי סטיוארט.
בכל עונה, הוצא לאור אלבום פסקול שלה. בשנת 2007, בשל הצלחת הסדרה, יצאה סיירוס לסיבוב ההופעות Best of Both Worlds Tour בצפון אמריקה. בשנה שלאחר מכן יצא לאור סרט התלת-ממד האנה מונטנה ומיילי סיירוס: מופע הטוב שבשני העולמות. בשנת 2009 יצא סרט קולנוע לסדרה, האנה מונטנה: הסרט, וזכה להצלחה מסחרית.
הסדרה קיבלה ביקורות אוהדות בדרך כלל ממבקרים. ההצלחה המיידית של הסדרה זיכתה את סיירוס בהשקה של הקריירה המצליחה שלה כאלילת נוער. עם זאת, כשהיא המשיכה לפתח תדמית פרובוקטיבית יותר ויותר עם התקדמות הסדרה, הסדרה ספגה ביקורת על היותה בעלת השפעה שלילית על הקהל הצעיר שלה. לאורך השנים הופקו מוצרים נלווים רבים של האנה מונטנה שכוללים בין היתר פסקולים, תקליטורי DVD, בובות, ביגוד, פוסטרים, מגזינים, שמיכות, תיקים, ספרים ומשחקי וידאו.
הסדרה עלתה בדיסני+ לכבוד השקתה בישראל ב-16 ביוני 2022.
עלילה

בפרק הבכורה של הסדרה, האנה מונטנה, שמוצגת לראשונה כמיילי סטיוארט (מיילי סיירוס), חיה חיים כפולים כתלמידת בית ספר ביום וכזמרת המפורסמת האנה מונטנה בלילה. אביה רובי סטיוארט (בילי ריי סיירוס) הוא זמר קאנטרי מצליח תחת שם הבמה רובי ריי, ומגדל את מיילי ואת אחיה ג'קסון (ג'ייסון ארלס) סטיוארט כאב יחיד במליבו, קליפורניה לאחר שאמם, סוזן (ברוק שילדס) מתה. חברתה הטובה ביותר של מיילי, לילי טרסקוט (אמילי אוסמנט) מגלה את סודה בעת השתתפה בהופעה של האנה מונטנה. מאוחר יותר בעונה הראשונה, מיילי עצמה חושפת את סודה לחברה הקרוב אוליבר אוקן (מיטשל מוסו) מתוך כוונה לסיים את העניין הרומנטי שלו בהאנה מונטנה. לילי ואוליבר מאמצים את הכינויים לולה לופטנאגל ומייק סטנדלי השלישי כשהם נמצאים עם האנה כדי להגן על הסוד של מיילי. בינתיים, ג'קסון עובד במזנון של ריקו (מויסס אריאס), שבו הבוס הצעיר ממנו, ריקו סואווה, לעיתים קרובות מקצה לו משימות מביכות.
מיילי, לילי ואוליבר מתחילים ללמוד בתיכון בעונה השנייה. ריקו, שמתחיל תיכון לאחר שקפץ כמה כיתות, כמעט מגלה את הסוד של מיילי בכמה הזדמנויות. בהמשך העונה, מיילי מגלה לג'ייק ריאן (קודי לינלי), אשר בתחילה היא לא אהבה ומאוחר יותר ניהלה איתו מערכת יחסים בעונה הראשונה, שהיא האנה מונטנה. למרות זאת, מערכת היחסים המתחדשת שלהם מסתיימת לאחר זמן קצר לאחר שהוא נאבק לאמץ אורח חיים נורמלי, רחוק מאור הזרקורים, אשר מיילי מודאגת שהיא תאבד כתוצאה מכך שהיא מנהלת מערכת יחסים עם שחקן. בינתיים, ג'קסון ממשיך למצוא את עצמו בסכסוך עם ריקו, ופותח עסק עם אוליבר לאחר שפוטר מעבודתו על ידי ריקו.
בעוד מיילי מצלמת סרט, לילי ואוליבר מתחילים לצאת בעונה השלישית. אף כי מיילי בתחילה חשה אי-נוחות עם הדינמיקה המשתנה של יחסיהם, היא עוזרת לעיתים קרובות לזוג להתפייס לאחר שהם מתווכחים אחד עם השני. מיילי עצמה מתחילה לצאת שוב עם ג'ייק, אבל מפתחת רגשות לג'סי (דרו רוי), חבר בלהקה שלה. ג'קסון עובר לדירה משלו בעודו לומד בקולג', בעוד לילי עוברת לגור עם משפחת סטיוארט אחרי שאמה מוצאת עבודה באטלנטה, ג'ורג'יה. בפרק סיום העונה, רובי קונה חווה במליבו כדי להביא את הסוס של מיילי מטנסי, בעוד ג'קסון עוזב את דירתו וחוזר הביתה. אוליבר גם יוצא לסיבוב הופעות עם הלהקה שחיה מעל דירתו הקודמת של ג'קסון.
בעונה הרביעית, משפחת סטיוארט עוברים לחווה החדשה שלהם, ומיילי מתחילה לצאת עם ג'סי. הוא מודה כי גילה את סודה על ידי תשומת לב למעשיה, וזה מתחיל לגרום לאי נוחות אצל חברים ובני משפחה. לאחר התלבטויות רבות, מיילי מגלה בתוכנית של ג'יי לנו, שהיא האנה מונטנה. לאחר מכן, מיילי ולילי מסיימות את בית הספר התיכון, ומתכננות ללמוד בקולג'. בפרק האחרון בסדרה, מיילי ולילי מתכוננות ללכת לקולג', אבל עוד הצעה לסרט עולה. היא משכנעת את לילי לבוא איתה לפריז (שם הסרט מצולם), אבל בשדה התעופה, לילי מחליטה לא ללכת, כדי ללכת לקולג' (זאת משום שאוליבר משכנע את לילי שמיילי תקבל עוד תפקיד בסרט בשנה הבאה). מיילי ממשיכה לפריז, רק כדי לחזור ולהצטרף ללילי בסטנפורד.
סקירת סדרה

העונה הראשונה של האנה מונטנה החלה בשידוריה ב-24 במרץ 2006 והסתיימה ב-30 במרץ 2007 לאחר שידור 26 פרקים. פרק נוסף, הנקרא כל כך החיים היפים של האנה מונטנה, היה פרק קרוסאובר עם החיים היפים של זאק וקודי וכל כך רייבן, ושודר ב-28 ביולי 2006. בעונה השנייה היו 30 פרקים, ושודרה מ-23 באפריל 2007 ועד 12 באוקטובר 2008. אחד הפרקים בעונה, פרק 23, צולם אך לא שודר בארצות הברית לאחר תלונות הורים שהפרק סיפק מידע לא מדויק לגבי סוכרת. בישראל ובשאר המדינות בהם הסדרה שודרה, הפרק שודר כרגיל.
העונה השלישית של האנה מונטנה עלתה לאוויר ב-2 בנובמבר 2008 והסתיימה ב-14 במרץ 2010 לאחר שידור 30 פרקים. הפרק העשרים שלה שודר ב-17 ביולי 2009 ושימש כחלק השלישי והאחרון בקרוסאובר המכשפים על הסיפון עם האנה מונטנה; הראשון שודר במסגרת שידורי המכשפים מוויברלי פלייס, בעוד השני שודר כחלק מהחיים היפים על הסיפון. יתר על כן, במהלך העונה יצא האנה מונטנה: הסרט ב-10 באפריל 2009.
בעונה הרביעית והאחרונה של הסדרה שונה שם הסדרה להאנה מונטנה לנצח, והיא עלתה לשידור ב-11 ביולי 2010. לאחר 13 פרקי העונה, ו-99 פרקים על פני כל ארבע העונות ביחד, שודר פרק סיום הסדרה ב-16 בינואר 2011.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 26 | 24 במרץ 2006 | 3 במרץ 2007 |
|  | 2 | 30 | 23 באפריל 2007 | 12 באוקטובר 2008 |
|  | 3 | 30 | 2 בנובמבר 2008 | 14 במרץ 2010 |
|  | 4 | 13 | 11 ביולי 2010 | 16 בינואר 2011 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 1 | 1 | לילי, רוצה לשמוע סוד? | ?Lilly, Do You Want to Know a Secret | 24 במרץ 2006 |
| 2 | 2 | הוציאי את המסטיק, מיילי | Miley Get Your Gum | 31 במרץ 2006 |
| 3 | 3 | אלופת החמקנים | She's a Supersneak | 7 באפריל 2006 |
| 4 | 4 | לא אוכל להכריח אותך לאהוב את האנה | I Can't Make You Love Hannah if You Don't | 14 באפריל 2006 |
| 5 | 5 | זו המסיבה שלי, ואם מתחשק אבכה | It's My Party and I'll Lie if I Want To | 21 באפריל 2006 |
| 6 | 6 | סבתא אל תפלי בין ילדייך | Grandmas Don't Let Your Babies Grow Up to Play Favorites | 28 באפריל 2006 |
| 7 | 7 | זה עולם הבובות | It's a Mannequin's World | 12 במאי 2006 |
| 8 | 8 | קמע של אהבה | Mascot Love | 26 במאי 2006 |
| 9 | 9 | הו, גברת מגונדרת | Ooo, Ooo, Itchy Woman | 10 ביוני 2006 |
| 10 | 10 | זוכרת את המילים? | O Say, Can You Remember the Words? | 30 ביוני 2006 |
| 11 | 11 | אופס, שוב התערבת! | !Oops! I Meddled Again | 15 ביולי 2006 |
| 12 | 12 | שוב בדרכים? | ?On the Road Again | 26 ביולי 2006 |
| 13 | 13 | שחצן, חושב שהפצעון הזה מכבודך | You're So Vain, You Probably Think This Zit is About You | 12 באוגוסט 2006 |
| 14 | 14 | ילד חדש בבית הספר | New Kid in School | 18 באוגוסט 2006 |
| 15 | 15 | יותר מזומבי בשבילי | More Than a Zombie to Me | 8 בספטמבר 2006 |
| 16 | 16 | אלוהים יעזור לי, מיס דולי | Good Golly, Miss Dolly | 29 בספטמבר 2006 |
| 17 | 17 | קרועה בין שתי ההאנות | Torn Between Two Hannahs | 14 באוקטובר 2006 |
| 18 | 18 | אנשים שמנצלים אחרים | People Who Use People | 3 בנובמבר 2006 |
| 19 | 19 | כסף לחינם | Money for Nothing, Guilt for Free | 26 בנובמבר 2006 |
| 20 | 20 | שיהיה חוב | Debt It Be | 1 בדצמבר 2006 |
| 21 | 21 | יהיו צרות עם ג'קסון, החבר שלי | My Boyfriend's Jackson and There's Gonna Be Trouble | 1 בינואר 2007 |
| 22 | 22 | אנחנו משפחה, תביא לי מים | We Are Family, Now Get Me Some Water | 7 בינואר 2007 |
| 23 | 23 | בריונית הכיתה | Schooly Bully | 19 בינואר 2007 |
| 24 | 24 | הצד של הכוכבת שבי | The Idol Side of Me | 9 בפברואר 2007 |
| 25 | 25 | ריח של בגידת נעורים | Smells Like Teen Sellout | 2 במרץ 2007 |
| 26 | 26 | הצבי הרע | Bad Moose Rising | 30 במרץ 2007 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 27 | 1 | אני וריקו ליד חצר בית הספר | Me and Rico Down by the Schoolyard | 23 באפריל 2007 |
| 28 | 2 | קשורות זו לזו | Cuffs Will Keep Us Together | 24 באפריל 2007 |
| 29 | 3 | אני אתבע אותך | You Are So Sue-able to Me | 25 באפריל 2007 |
| 30 | 4 | קדימה, ללמוד-מוד-מוד | Get Down, Study-udy-udy | 26 באפריל 2007 |
| 31 | 5 | אני האנה, ואני צרודה | I Am Hannah, Hear Me Croak | 27 באפריל 2007 |
| 32 | 6 | לא צריך להילחם על הזכות לחגוג | You Gotta Not Fight for Your Right to Party | 4 במאי 2007 |
| 33 | 7 | החבר של החברה שלי | My Best Friend's Boyfriend | 18 במאי 2007 |
| 34 | 8 | קח את התפקיד ואהוב אותו | Take This Job and Love It | 16 ביוני 2007 |
| 35 | 9 | ג'ייקי לב שבור - חלק א' | Achy Jakey Heart (Part 1) | 24 ביוני 2007 |
| 36 | 10 | ג'ייקי לב שבור - חלק ב' | Achy Jakey Hear (Part 2) | 24 ביוני 2007 |
| 37 | 11 | מתוך שינה | Sleepwalk This Way | 7 ביולי 2007 |
| 38 | 12 | כשאתה חולם להיות כוכב | When You Wish You Were the Star | 13 ביולי 2007 |
| 39 | 13 | אני רוצה שתרצה... שאסע | I Want You to Want Me... to Go to Florida | 21 ביולי 2007 |
| 40 | 14 | חברים טובים מתקוטטים | Everybody Was Best-Friend Fighting | 29 ביולי 2007 |
| 41 | 15 | שיר אשיר גרוע | Song Sung Bad | 4 באוגוסט 2007 |
| 42 | 16 | אני, מר ג'ונאס, מר ג'ונאס ומר ג'ונאס | Me and Mr. Jonas and Mr. Jonas and Mr. Jonas | 17 באוגוסט 2007 |
| 43 | 17 | לא להפסיק עד שאשיג את הטלפון | Don't Stop 'Til You Get the Phone | 21 בספטמבר 2007 |
| 44 | 18 | בשביל זה יש חברים? | ?That's What Friends Are For | 19 באוקטובר 2007 |
| 45 | 19 | אמא של לילי בעניינים | Lilly's Mom Has Got It Goin' On | 10 בנובמבר 2007 |
| 46 | 20 | חברת אמת | I Will Always Loathe You | 7 בדצמבר 2007 |
| 47 | 21 | להתראות, כדור | Bye Bye Ball | 13 בינואר 2008 |
| 48 | 22 | מצטערים מאוד, דוד ארל | We're So Sorry) Uncle Earl) | 21 במרץ 2008 |
| 49 | 23 | איך כמעט ולא היינו | The Way We Almost Weren't | 4 במאי 2008 |
| 50 | 24 | לא אמרת שזה יום הולדתך | You Didn't Say It Was Your Birthday | 6 ביולי 2008 |
| 51 | 25 | האנה ברחוב עם יהלומים | Hannah in the Streets with Diamonds | 20 ביולי 2008 |
| 52 | 26 | עוד צד אחר שלי | Yet Another Side of Me | 3 באוגוסט 2008 |
| 53 | 27 | מבחן אהבתי | The Test of My Love | 31 באוגוסט 2008 |
| 54 | 28 | ג'ואני בי-גוד | Joannie B. Goode | 14 בספטמבר 2008 |
| 55 | 29 | כולנו בפגישה הזאת ביחד | We're All on This Date Together | 12 באוקטובר 2008 |
| 56 | 30 | איזה לחץ | נגנז בארצות הברית | 20 בספטמבר 2009 |